यूडीआरएस पर बीसीसीआई का कड़ा रुख बरकरार  
यूडीआरएस पर बीसीसीआई का कड़ा रवैया बरकरार है। यही नहीं बोर्ड ने भारत-ऑस्ट्रेलिया सीरीज के लिए हॉट−स्पॉट के इस्तेमाल से भी पल्ला झाड़ लिया है।
यूडीआरएस पर भारतीय क्रिकेट बोर्ड का कड़ा रवैया बरकरार है। भारत−ऑस्ट्रेलिया सीरीज के लिए बोर्ड ने ना सिर्फ अपना पुराना रुख कायम रखा है बल्कि इस बार उसने हॉट−स्पॉट के इस्तेमाल से भी पल्ला झाड़ लिया है। क्रिकेट ऑस्ट्रेलिया को वैसे तो इस तकनीक पर पूरा भरोसा है लेकिन फिलहाल वह कुछ नहीं कहना चाहते। क्योंकि कंगारू बोर्ड को इस बात का डर है कि ये मुद्दा दोनों देशों की क्रिकेट में फिर से कड़वाहट पैदा ना कर दे।